กองทัพบก เร่งช่วยเหลือประชาชนที่ประสบเหตุอุทกภัยในพื้นที่อำเภอระแงะ จังหวัดนราธิวาส
หน่วยเฉพาะกิจกรมทหารพรานที่ 45 จัดกำลังพล พร้อมยุทโธปกรณ์และยานพาหนะ เข้าสำรวจพื้นที่น้ำท่วมซ้ำซากร่วมกับผู้นำหมู่บ้านและเฝ้าระวังปริมาณน้ำในพื้นที่อำเภอระแงะ จังหวัดนราธิวาส ซึ่งเป็นพื้นที่น้ำไหลผ่าน มีปริมาณน้ำเข้าท่วมบ้านเรือนประชาชน โดยเจ้าหน้าที่ทหารได้ช่วยขนย้ายสิ่งของขึ้นที่สูง ตลอดจนมอบถุงยังชีพเพื่อบรรเทาความเดือดร้อน เบื้องต้นได้พบปะให้กำลังใจกับประชาชนที่ได้รับผลกระทบ รวมถึงสร้างความเชื่อมั่นให้กับประชาชนว่าหน่วยงานทหารพร้อมช่วยเหลือประชาชนในทุกโอกาสพลโท ศานติ  ศกุนตนาค แม่ทัพภาคที่ 4 / ผู้อำนวยการรักษาความมั่นคงภายในภาค 4 ได้เน้นย้ำให้หน่วยทหารในพื้นที่ ติดตามเฝ้าระวังสถานการณ์น้ำท่วมและให้จัดตั้งศูนย์บรรเทาสาธารณภัย เตรียมความพร้อมรับมือภัยพิบัติต่างๆ และให้การช่วยเหลือพี่น้องประชาชนอย่างทันท่วงที ทั้งนี้ ผู้ที่ประสบภัยพิบัติต่างๆ สามารถแจ้งขอความช่วยเหลือได้ที่ หน่วยทหารใกล้ได้ตลอด 24 ชั่วโมง